Herêmanê cîya cîyayan ê Rojawanî ra 691 avûkatan semedê pêvînayîşê Rayberê Şarê Kurdî Abdullah Ocalanî Wezîrîya Edaletî ya Tirkî rê mektûb şawit. Mektubo ke hetê bi seyan avûkatan ra ame îmzakerdene verê Meclîsê Edaletê Komelkî yê Qamişloyî de ame wendene.
Mektûb de nê ameyî vatene: ‘’Abdullah Ocalan, Omer Hayrî Konar, Veysî Aktaş û Hamili Yildirim yê ke Îmrali de sey rehîn yenê tepeiştene ra yew serre ra yo xebere nînan girewtene, coka ma zaf qergilîyenê. Qedexekerdişê pêvînayîşan qoreyê huqûqî nîyo. Tewr peynî de 25ê adara 2021 de Abdullah Ocalanî reyde pêvînayîşê telofonî ame kerdene a roje ra nata xebere nîna girewtene. CPT raporê xo yê derheqê Îmraliyî yê 2019 de ard ziwan ke qedexeyê serê Ocalan û hîrê tepişteyanê bînan goreyê huqûqî nîyo. Reyna dezgehanê mîyanneteweyî yê sey ELDH, AED û Lawyer for Lawyersî zî derheqê tecrîdî eşkerayîye daye. Hetê bînî ra xeylêk waran de avûkatî vera tecîrîdî vejîyayî. Ma sey avûkatanê Abdullah Ocalan û tepişteyanê bînan wazenê wa qedexeyê pawitişê heqî bêro wedaritene û wazenê Ocalanî zîyaret bikerê.”
